પ્રસાદે કહ્યુ કે ધોનીએ આ નિર્ણય યોગ્ય સમયે લીધો છે. અમે તેમને અભિનંદન પાઠવીએ છીએ. વળી તેમણે એ વાતના પણ સંકેત આપ્યા કે તે આગામી ઇંગ્લેંડ સીરિઝ સામે ટીમનો હિસ્સો રહેશે. તેમણે કહ્યુ કે ધોનીની અંદર હજુ પણ ઘણુ ક્રિકેટ બાકી છે. તેમણે કહ્યુ કે જો ધોનીએ આ નિર્ણય એક વર્ષ કે છ મહિના પહેલા લીધો હોત તો મને આશ્ચર્ય થાત પરંતુ તેમણે આ નિર્ણય એવા સમયે લીધો જ્યારે વિરાટ કોહલીએ પોતાને કેપ્ટન તરીકે સાબિત કર્યો છે અને તે જવાબદારી લેવા માટે તૈયાર છે.